ช่วงนี้มีธุระมาแถวนี้บ่อยครับ บางทีมีเวลาแป๊บเดียว เลยแวะทานยำแซ่บกัน อาหารเร็วๆรสจัดๆทานง่ายๆ อิ่มแล้วไปทำธุระต่อ คราวก่อนมาทานหลังจากเว้นไปนานแสนนาน รู้สึกว่าปรับปรุงวัตถุดิบดีขึ้นนิดครับ กลิ่นอับในร้านหายไป เลยแวะมาอีก ของที่ผมหลับตาสั่งเลยคือทะเลลวกจิ้ม ปีกปลาหมึกลวกกรอบๆแฟนผมชอบครับ ผมจะว่าอะไรได้ ก็ได้แต่ทานปลาทานกุ้งไป 555 เซี้ยงไฮ้ต้มยำทะเล ต้องสั่งเกือบทุกครั้งที่มา รสต้มยำไม่เปรี้ยวเกินออกมากลมกล่อมทุกครั้งที่ทาน ส้มตำที่ผมจำชื่อสลับกันทุกครั้ง จะตำมั่ว,ชั่ว,ซั่ว ฯลฯ ตอนนี้ใช้ชี้รูปเอาครับ เอาที่มีสีกะปินิดๆหอมๆ อร่อยครับ ส่วนพล่าหมูมะเขือเปราะค่อนข้างผิดหวังครับ หมูแห้งแข็ง ไม่เข้ากันครับ 